Facilitati fiscale sau privilegii? - Mircea-Florin Cricovean
Facilitati fiscale sau privilegii? Elemente de drept canonic, financiar si fiscal privitoare la sustinerea financiara a unitatilor de cult religios \n \n Cartea elaborata de domnul Mircea-Florin Cricovean a fost redactata cu un limbaj elevat si intr-o forma cursiva si accesibila, cu o argumentatie temeinica si clara. Apreciem ca in elaborarea capitolelor cartii propuse spre publicare la Editura Presa Universitara Clujeana din Cluj-Napoca, domnul preot dr., economist dr. si jurist Mircea-Florin Cricovean a utilizat o pluralitate de instrumente de investigatie stiintifica si metode care au fost adaptate obiectivelor vizate in sustinerea demersurilor teoretice si demonstrative, precum si pentru argumentarea propunerilor formulate, a diverselor pozitionari si interpretari. - Prof. univ. dr. Emeritus Ioan Talposu, Universitatea de Vest din Timisoara Lucrarea cu titlul Facilitati fiscale sau privilegii? Elemente de drept canonic, financiar si fiscal privitoare la sustinerea financiara a unitatilor de cult religios, reprezinta o continuare a cercetarilor efectuate de autor in acest domeniu, incepand cu volumul Finantare sau autofinantare? Evaluari canonico-juridice si economice privitoare la sustinerea financiara a unitatilor de cult religios, aparuta in anul 2018 la Editura Andreiana, continuand cu teza de doctorat Studiu privind finantarea unitatilor de cult din cadrul Bisericii Ortodoxe Romane publicata la Editura Presa Universitara Clujeana, in anul 2022, si cu studii si articole in reviste de specialitate privind finantarea cultelor religioase de catre stat sau facilitatile fiscale de care se bucura unitatile de cult religios din Romania. - Prof. univ. dr. Gheorghe Matei, Facultatea de Economie si Administrarea Afacerilor, Universitatea din Craiova